ПРОТОКОЛ

17 март 2022 ел

Гафури районы

татар теле һәм әдәбияты укытучыларының

район семинары (Ялгызкаен урта мәктәбе)

Катнашалар:

1. Шәһиева Әлфия Әхмәтша кызы – туган телләр буенча район методисты.
2. Булатова Рәфидә Бәзгетдин кызы – Бурлы урта мәктәбенең татар теле һәм әдәбияты укытучысы.
3. Мәүлетова Зәйтүнә Мөхтәр кызы – Игеньелга мәктәбе татар теле һәм әдәбияты укытучысы.

КӨН ТӘРТИБЕ

1. 8-нче класста татар теле дәресе. Тема:” Туры сөйләмне кабатлау”
2. 7-нче класста татар әдәбияты дәресе. Тема:” Фатих Кәрим – үзенчәлекле шәхес”
3. Дәрестән тыш чара. Театральләштерелгән тамаша “Әбиләрдә кунакта”.

Сүз Хәсәнова Лилия Флүр кызына бирелде. Ул дәреләрнең максатлары белән таныштырды, үзанализ ясады.

Бурлы мәктәбе укытучысы Булатова Р.Б. дәресләргә, дәрестән тыш чарага җентекле анализ эшләде.

“ Ике дәрес тә ФГОС таләпләренә туры килә. Дәресләрнең һәр этабы уйланылган, логик бәйләнешле, эзмә-эзлекле алып барыла. Актуальләштерү, максат кую, рефлексия – барысы да укучылар тарафыннан башкарылды.

Укучылар теманы яхшы үзләштергән, бу аларның җавапларыннан күренеп тора. Берничә эш төре алынган. Укучылар сәнгатле укыйлар, басымны дөрес куялар. Өй эшенә килгәндә, миңа калса берничә вариант бирү кулай булыр иде. Рәхмәт.”

Мәүлетова З.М. “Дәресләр методик һәм структур яктан дөрес төзелгән. Һәр эшкә нәтиҗә ясалып барды. Укытучы укучылар белән яхшы аралаша, барысына да игътибарын бүлә. Дәрестән тыш чара бүгенге көндә бик актуаль булган- тел язмышына багышланган. Ул да бик отышлы булды. Эшегездә уңышлар телим.”

Туган телләр буенча район методисты Әлфия Әхмәтша кызы мәктәп администрациясенә рәхмәтен белдерде.

“Лилия Флүр кызынын дәресләре бик матур булды, бер тында үтеп китте. Әдәбият дәресендә укытучының шигырьләрне яттан сөйләве – бик мактаулы күренеш.. Бигрәк тә тел дәресендә укучылар бик актив булдылар. Дәрестән тыш чарада үзләренең чын артист икәнен күрсәттеләр. Киләчәктә дә туган телне саклау -безнең бурыч. Зур рәхмәт!”

Мәктәп директоры Насыров Ринат Зөфәр улы Лилия Флүр кызының эшенә уңай бәя бирде, республика бәйгеләрендә мактаулы урын алулары белән котлады (Республика “Сүз чыгар шагыйрьләрдән хикмәт берлән” шигырь сөйләүчеләр бәйгесендә 11-нче класс укучысы Ярмаков Линар 2-че урынга лаек булса, 8-нче класс укучысы Әмирова Әлия номинант булды), укытучыны РФ грамотасына тәкъдим итте.

Район укытучылары татар теле буенча ОГЭга хәзерлек буенча фикер алыштылар. Киләчәктә район, зона, республика бәйгеләрендә актив булырга кирәклеген ассызыкладылар.

Рәис Шәһиева Ә.Ә.

Сәркатип Мәүлетова З.М.